กลุ่มแบงก์กด SET ปิดลบ 1 จุด วิตก KBANK หลุด MSCI ลุ้นศุกร์รีบาวด์
กลุ่มแบงก์กด SET ปิดลบ 1 จุด วิตก KBANK หลุด MSCI ลุ้นศุกร์รีบาวด์ โดยดัชนีปิดที่ระดับ 1,617.55 จุด ลดลง 1.04 จุด หรือ 0.06% มูลค่าการซื้อขาย 1.01 แสนล้านบาท
2 มิ.ย. 2564

สื่อข่าวรายงานว่า ดัชนีปิดที่ระดับ 1,617.55 จุด ลดลง 1.04 จุด หรือ 0.06% มูลค่าการซื้อขาย 1.01 แสนล้านบาท 
10 หุ้นกดดัชนีวันนี้

ด้านนายวิจิตร อารยะพิศิษฐ นักกลยุทธ์การลงทุน บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้พักตัวหลังจากปรับขึ้นไปมากเมื่อวานนี้ สวนทางตลาดต่างประเทศ โดยตลาดหุ้นในภูมิภาคเอเชียส่วนใหญ่แกว่งบวกราว 0.5% มีเพียงตลาดหุ้นฮ่องกงและสิงคโปร์ที่ติดลบ เช่นเดียวกับตลาดในยุโรปและดาวโจนส์ฟิวเจอร์สบวกเล็กน้อยเช่นกัน
ทั้งนี้ ตลาดบ้านเรายังมีโมเมนตัมที่ดี แต่วันนี้ได้แรงถ่วงจากหุ้นกลุ่มแบงก์ โดยเฉพาะแบงก์ขนาดใหญ่ อย่าง KBANK ที่มีแรงขายออกมามากหลังจาก MSCI ประกาศว่าอยู่ระหว่างการถอดหุ้น KBANK ออกจากการคำนวณดัชนีทั้งหมด มีผลในวันที่ 7 มิ.ย.64
อย่างไรก็ดี ตลาดฯยังมีความคาดหวังบวกจากการฉีดวัคซีนโควิด-19 ในเดือนมิ.ย.นี้ หากทำได้จะส่งผลให้ความเชื่อมั่นค่อย ๆ ฟื้นขึ้น นอกจากนี้ให้จับตา Fund Flow ระยะสั้น หลังจากนักลงทุนต่างชาติได้เริ่มกลับเข้ามาซื้อ แต่วันนี้ต้องรอติดตามว่าจะยังซื้อต่อเนื่องหรือไม่ ถ้ายังซื้ออยู่สัญญาณตลาดก็ยังไปได้ต่อ
สำหรับปัจจัยที่จะต้องติดตามในวันศุกร์นี้เป็นตัวเลขการจ้างงานนอกภาคเกษตรของสหรัฐฯ ส่วนบ้านเราติดตามความคืบหน้าการฉีดวัคซีนโควิด-19 และรอดูการประชุมธนาคารกลางสหรัฐฯที่จะมีขึ้นในวันที่ 15-16 มิ.ย.นี้
ขณะที่พรุ่งนี้ (3 มิ.ย.) ตลาดหุ้นไทยปิดทำการเนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี
ส่วนแนวโน้มการลงทุนในวันศุกร์นี้ (4 มิ.ย.) นายวิจิตร กล่าวว่า ตลาดฯยังมีโอกาสปรับตัวขึ้นไปได้ต่อหากวันนี้นักลงทุนต่างชาติซื้อสุทธิ แต่ถ้าไม่ใช่ตลาดฯ คงจะแกว่งรอปัจจัยใหม่
พร้อมให้แนวรับ 1,600 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

KBANK   มูลค่าการซื้อขาย  5,739.01 ล้านบาท  ปิดที่ 119.50 บาท ลดลง   3.00 บาท
PTT     มูลค่าการซื้อขาย  3,757.92 ล้านบาท  ปิดที่  41.50 บาท ราคาไม่เปลี่ยนแปลง
SIRI    มูลค่าการซื้อขาย  2,821.91 ล้านบาท  ปิดที่   1.45 บาท ลดลง   0.04 บาท
OR      มูลค่าการซื้อขาย  2,516.33 ล้านบาท  ปิดที่  31.25 บาท ลดลง   0.75 บาท
HANA    มูลค่าการซื้อขาย  2,122.16 ล้านบาท  ปิดที่  66.25 บาท เพิ่มขึ้น  0.25 บาท
ตลาดหุ้นเอเชีย
